ابو سعد عمیدی

ابو سعد محمد بن احمد بن محمد عمیدی (؟ - 5 جمادی الثانی 433ھ / 29 جنوری 1041ء) ایک ادیب اور شاعر تھے جو فاطمی دور میں مصر میں مقیم تھے۔
 حالات زندگی 
محمد عمیدی کی زندگی کے بارے میں زیادہ تفصیلات معلوم نہیں اور ان کے نسب یا اصل کے متعلق بھی کوئی معتبر روایت موجود نہیں۔ اتنا معلوم ہے کہ وہ مصر ہجرت کر کے وہاں سکونت پزیر ہوئے اور فاطمی خلیفہ الظاہر لإعزاز دین اللہ کے عہد میں دیوان الترتیب (انتظامی دفتر) کے ناظم مقرر ہوئے، مگر سنہ 413ھ میں اس منصب سے معزول کر دیے گئے۔ اس کے بعد تقریباً انیس سال تک تاریخ کی کتب ان کے بارے میں خاموش ہیں، یہاں تک کہ صفر 432ھ میں خلیفہ المستنصر باللہ کے عہد میں انھیں دیوان الانشاء کا سربراہ مقرر کیا گیا، لیکن اس عہدے پر فائز رہنے کے ایک سال سے بھی کم عرصے بعد ان کا انتقال ہو گیا۔

عمیدی نہ صرف ایک ماہر ادیب و کاتب تھے بلکہ ایک کہنہ مشق شاعر بھی تھے۔ ان کا کلام الفاظ کی چستی اور صنعتِ بیان سے مزین ہوتا ہے۔ انھوں نے کئی علمی و ادبی رسائل اور تصانیف بھی چھوڑی ہیں۔عمر فروخ، تاريخ الأدب العربي: من مطلع القرن الخامس الهجري إلى الفتح العثماني. الجزء الثالث. دار العلم للملايين - بيروت. الطبعة الرابعة - 1981، ص. 108-112
 وفات 
ان کا انتقال جمعہ کے دن، 5 جمادی الآخر 433ھ کو ہوا۔
 تصانیف 
ان کی طرف درج ذیل کتابیں منسوب کی جاتی ہیں:

 . تنقیح البلاغۃ
 . انتزاعات القرآن
 . الإبانة عن سرقات المتنبي لفظاً ومعنى
 . الإرشاد إلى حل المنظوم والهداية إلى نظم المنثور
 . العَروض
 . القوافِی

 حوالہ جات 

زمرہ:1041ء کی وفیات
زمرہ:عہد عباسی کے شعرا
زمرہ:433ھ کی وفیات